WrestleStat Rankings – Week 16 2018-2019 | WrestleStat Blog
Previous PostWeekend Upsets with WrestleStat – Week 16 – 2018-2019Next PostWrestleStat Dual Comparisons – Final Dual Weekend of 2018-2019 Konflik neem toe in Suid-Soedan – praag.co.za — 20 jaar jonk!
Meer as 300 000 burgerlikes is sonder enige lewensreddende hulp in die noordelike slagveldstaat Unity gestrand, nadat die VN sy agentskappe­ vanweë die toename in gevegte onttrek het.
Meer as 100 000 mense is genoop om uit hul huise te vlug, het AFP berig.
Die VN-vredesending sê dit is “toenemend­ bekommerd” oor verslae uit die Guit- en Koch-distrik­ in die Unity-­staat oor “dorpe en nedersettings­ wat afgebrand word, die dood en ontvoering van seuns so jonk as tien jaar oud en die verkragting en ontvoering van vrouens en meisies”.
Die geweldpleging is die ergste wat dit in maande was met regeringsmagte­ wat suidwaarts beweeg van die hoofstad,­ Bentiu, in die opposisiesone­ om die dorp Leer, die tuiste van die land se eens winsgewende­ olievelde, te verower.
Die internasionale komitee van die Rooikruis het ook sy personeel aan Leer onttrek en gewaarsku dat toenemende­ gevegte tussen magte lojaal aan pres. Salva Kiir en die rebelleleie­r, Riek Machar, duisende inwoners dwing om vir hul lewens te vlug.
Dokters Sonder Grense (MSF) het oor die naweek gesê dit het geen keuse gehad as om hul buitelandse­ personee­l uit Leer te onttrek en sodoend­e alle mediese dienste in die rebelledorp te staak nie.
Leer, die geboorteplek van Machar, is in Januarie 2014 deur regeringsmagte­ geplunder. Gewapende magte het toe die MSF-hospitaal beroof en sommige geboue afgebrand.
MSF het sedertdien die hospitaal herbou wat die enigste verwysigingshospitaal in die opposisiegebied is.
Suid-Soedan se burgeroorlog het in Desember 2013 begin en is gekenmerk­ deur etnies gedrewe menseslagtings,­ verkragtings en aanvalle­ op burgerlikes­ en mediese instansies.
Skrywer praagGepubliseer op 13 Mei 2015 Kategorieë Internasionale nuus, NuusSleutelwoord burgeroorlog, geweld, konflik, MSF, olie, Suid-Soedan
Vorige Vorige artikel: Ooste van DRK raak onrustig
Volgende Volgende artikel: Nog ‘n aardbewing skud Nepal